d Lenja hät hüt ihre erschti geburi! Und si fangt also aa laufe - zwar na abgschtützt (im momänt isch chinderwage stosse super)…  Mir händ dä tag gfiiret mit emene bsuech im zoo (siehe im nöchschte iitrag).  Und dänn zum znacht hämmer für d'Lenja es schäleli himbeeri und für eus en Lagkage (mit himbeeri) gmacht. En Lagkage isch en so nöd-bachne chueche wome chuecheböde mit (i däm fall) himbeeripüree iistriicht und dänn druf na e schicht mit mascarpone etc beleit. Das i mehrere schichte git dänn de chueche - es isch also FEIN gsii.  Und au suscht entwicklet si sich scho schwer zur gschäftsfrau - hanget immer am telefon… Und erstuunlich isch na dass si mit allem chan telefoniere - seg das es handy, en  fotiapparat, es nastüechlipäckli oder was au immer